Vrou dood langs N1 gevind; familie gesoek | Maroela Media
Die polisie in Trompsburg in die Vrystaat is op soek na die familie van 'n vrou wie se liggaam Donderdag vyf kilometer buite dié dorp op die N1 aangetref is.
Konst. Maselela Langa, woordvoerder van die polisie, sê die polisie vermoed in dié stadium die vrou is deur 'n voertuig raakgery. Hy sê daar is egter nog geen konkrete bewyse oor die presiese oorsaak van die vrou se dood nie.
Langa sê die vrou se liggaam het met die aankoms van die polisie en nooddienste op die toneel langs die hoofweg gelê. Sy het 'n sweetpaktop, 'n rok waarvan die kleur onbekend is, en tekkies gedra. Volgens hom is die vrou wit van gelaat en sowat 1,6 m lank.
"Die polisie het in dié stadium geen leidrade oor hoe die vrou oorlede is nie. 'n Nadoodse ondersoek is nog nie afgehandel nie, maar die uitslae van dié ondersoek kan vasstel waaraan die vrou dood is," sê hy.
Langa sê die polisie reik nié 'n foto van die vrou uit nie, aangesien dit te sensitief van aard is. Volgens hom het sy veelvuldige beserings opgedoen.
Die polisie het 'n beroep gedoen op enigiemand wat die vrou kan uitken om onmiddellik met die polisie in verbinding te tree. Enigiemand met meer inligting word versoek om konst. Falithinjwa Sakeman by 082 446 0997 te skakel.
Hulle weet sy is wit van kleur, maar weet nie die kleur van haar rok nie. Eish……….
Vra ek nou maar net hoe kan die vrou uitgeken word sonder n foto?
Wat is die betekenis van "wit van gelaat? Dit kan wees blank, kleurling, moslem of albino. Die oorledende is vyf kilometer buite die dorp gevind en dalk deur 'n motor raak gery? dit klink vir my verdag en eerder of sy uit 'n bewegende motor gegooi is. Innige simpatie met die arme vrou en haar familie.
Hopenlik gaan hulle later darem se of sy blanm indier of kleurling is. Hoe moet enigeen nou weet of hulle informasie oor haar het as hulle nie n benul het van hoe sy lyk nie.
Hhhmm, ek ruik 'n rot. Daar steek meer in die gebeurtenis en hoe kan 'n rok se kleur nie bepaal word nie en wat van die sweetpaktop en tekkies se kleure. Watter kleur hare het sy en is dit kort of lank ens.